8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 447 της 26 Ιουν./10 Ιουλ. 1969 (ΦΕΚ Α΄133) Περί συστάσεως παρά τω Ναυτικώ Επιμελητηρίω της Ελλάδος (Ν.Ε.Ε.) μονίμου διαιτησίας προς επίλυσιν ναυτιλιακών διαφορών. Έχοντες υπ’ όψιν: 1.Το άρθρ. 963 του Α.Ν. 44/1967 «περί Κώδικος Πολιτικής Δικονομίας και εισαγωγικού αυτού Νόμου» (ΦΕΚ 106/Α/26.6.1967). 2.Τας υπ’ αριθ. 2098/19.8.1967, 2631/29.10. 1968, 3040/24, 12, 1968 και 1067/28.4.1969 προτάσεις του Ναυτικού Επιμελητηρίου της Ελλάδος. 3.Την υπ’ αριθ. 399/28.5.1969 γνωμοδότησιν του Συμβουλίου της Επικρατείας, προτάσει των Ημετέρων επί της Δικαιοσύνης και Εμπορικής Ναυτιλίας Υπουργών, απεφασίσαμεν και διατάσσομεν: Άρθρ.1.-Συνιστάται παρά τω Ναυτικώ Επιμελητηρίω της Ελλάδος (Ν.Ε.Ε.) μόνιμος διαιτησία προς επίλυσιν ναυτιλιακών διαφορών. Άρθρ.10.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Άρθρ.2.-Εις την, κατά το άρθρ. 1, ενώπιον του Ναυτικού Επιμελητηρίου της Ελλάδος διαιτησίαν, δύναται να υποβληθή πάσα ιδιωτικού δικαίου ναυτιλιακή διαφορά. Άρθρ.3.-Προς ενέργειαν των περί ων τα προηγούμενα άρθρα διαιτησιών, το Διοικητικόν Συμβούλιον του Ναυτικού Επιμελητηρίου της Ελλάδος, συντάσσει κατά μήνα Δεκέμβριον εκάστου δευτέρου έτους κατάλογον διαιτητών, όστις αναρτάται εν τω Καταστήματι του Ν.Ε.Ε. και καταχωρίζεται εν τω υπό του Ν.Ε.Ε. εκδιδομένω Δελτίω. Εν τω καταλόγω των διαιτητών περιλαμβάνονται κατά προτίμησιν πρόσωπα έχοντα εμπειρίαν ναυτιλιακών υποθέσεων. Εκ του καταλόγου τούτου λαμβάνονται υποχρεωτικώς οι εν ναυτιλιακή διαιτησία υποδεικνυόμενοι ή οριζόμενοι διαιτηταί και ο επιδιαιτητής. Ο κατάλογος ούτος ισχύει από της πρώτης του αμέσως επομένου έτους επί μίαν πλήρη διετίαν. Άρθρ.4.-Ο επισπεύδων την διαιτητικήν επίλυσιν ναυτιλιακής διαφοράς επιδίδει προς τον αντίδικον αυτού δήλωσιν περιέχουσαν το αντικείμενον της διαφοράς, το αίτημα., τον ορισμόν διαιτητού εκ των εν τω κατά το άρθρ. 3 καταλόγω περιλαμβανομένων προσώπων και διορισμόν αντικλήτου, κατοικούντος εν τη έδρα του Ναυτικού Επιμελητηρίου της Ελλάδος. Δια της αυτής ως άνω δηλώσεως προσκαλείται ο προς ον αύτη απευθύνεται να διορίση τον διαιτητήν και τον αντίκλητον αυτού, εντός προθεσμίας 8 ημερών, δια δηλώσεως κοινοποιουμένης προς τον Πρόεδρον του Δ.Σ. του Ναυτικού Επιμελητηρίου. Ο επισπεύδων την διαιτησίαν υποβάλλει το επιδοτήριον της προς τον αντίδικόν του δηλώσεως εις τον Πρόεδρον του Δ.Σ. του Ναυτικού Επιμελητηρίου. Οι διάδικοι δύνανται να υποβάλουν προς τον Πρόεδρον του Ναυτικού Επιμελητηρίου της Ελλάδος κοινήν δήλωσιν περιέχουσαν τα ανωτέρω στοιχεία. Άρθρ.5.-1.Εάν δεν ορισθή εμπροθέσμως ο διαιτητής ή οι διαιτηταί ή ο επιδιαιτητής, και δεν ορίζεται άλλως υπό της συμφωνίας περί διαιτησίας, ο Πρόεδρος του Διοικητικού Συμβουλίου του Ναυτικού Επιμελητηρίου της Ελλάδος κατόπιν αιτήσεως ορίζει αυτούς, εφαρμοζομένων κατά τα λοιπά των οικείων διατάξεων της Ναυτικής Δικονομίας. 2.Ο Πρόεδρος του Δ.Σ. του Ναυτικού Επιμελητηρίου, συγκροτεί την Διαιτητικήν Επιτροπήν, παραπέμπει ενώπιον αυτής την διαφοράν, καθορίζει ημέραν και ώραν συνεδριάσεως της Διαιτητικής Επιτροπής, εν τω Καταστήματι του Ναυτικού Επιμελητηρίου, προσκαλεί τους διαιτητάς, τον επιδιαιτητήν και τους διαδίκους να εμφανισθώσι κατά την ορισθείσαν δικάσιμον και ορίζει ένα των υπαλλήλων του Ναυτικού Επιμελητηρίου ως Γραμματέα της Διαιτητικής Επιτροπής. 3.Το περί διορισμού έγγραφον επιδίδεται εις τον επιδιαιτητήν, τους διαιτητάς και τους διαδίκους. 4.Αι εν άρθρ. 939,941 παρ. 2 και 945 του Κώδικος Πολιτικής Δικονομίας αρμοδιότητες του Μονομελούς Πρωτοδικείου, ασκούνται υπό του Προέδρου του Δ.Σ. του Ναυτικού Επιμελητηρίου της Ελλάδος. Άρθρ.6.-Εάν ο προς ον η περί διαιτησίας δήλωσις δεν προβή εντός της κατά το άρθρ. 4 του παρόντος προθεσμίας των 8 ημερών εις ορισμόν του διαιτητού του, τον μη διορισθέντα διαιτητήν ορίζει ο Πρόεδρος του Δ.Σ. του Ναυτικού Επιμελητηρίου δι’ αποφάσεως αυτού, ακολουθουμένων εν συνεχεία αναλόγως των εν άρθρ. 4 και 5 του παρόντος οριζομένων. Άρθρ.7.-Κατά την διαιτητικήν διαδικασίαν τα μέλη έχουν τα αυτά δικαιώματα και τας αυτάς υποχρεώσεις, τηρουμένης της αρχής της ισότητος, καλούμενα δε κατά τα εν άρθρ. 5 παρ. 2 του παρόντος οριζόμενα, δικαιούνται να παραστούν δια ή μετά δικηγόρου, ν’ αναπτύξουν κατά την κρίσιν των διαιτητών προφορικώς ή εγγράφως τους ισχυρισμούς των και προσαγάγουν τας αποδείξεις των. Άρθρ.8.-Η Διαιτητική Επιτροπή εφαρμόζει τας διατάξεις του ουσιαστικού Δικαίου και την διεθνώς κρατούσαν ναυτιλιακήν πρακτικήν. Άρθρ.9.-Η διαιτητική απόφασις συντάσσεται  και υπογράφεται συμφώνως προς την παρ. 1  του   άρθρ.   953    του    Κ.Π.Δ.,     δέον    να      πε(Αντί για τη σελ. 740,31) Σελ. 740,31(α) Τεύχος Ι-10-2 Σελ. 121 19.Κ.β.8 Ναυτικό Επιμελητήριο ριέχη τα εν παρ. 2 του αυτού άρθρου στοιχεία, καταχωριζομένη δε εν ειδικώ βιβλίω τηρουμένω παρά τω Ναυτικώ Επιμελητηρίω της Ελλάδος, λαμβάνει αριθμόν. 